CELEX: 32013D0080
Language: et
Date: 2013-02-13 00:00:00
Title: 2013/80/EL: Komisjoni otsus, 13. veebruar 2013 , millega lõpetatakse endisest Jugoslaavia Makedoonia vabariigist, Türgist ja Ukrainast pärit rauast (v.a malmist) või terasest (v.a roostevabast terasest) ruudu- või ristkülikukujulise ristlõikega keevistorude, torude ja õõnesprofiilide importi käsitlev dumpinguvastane menetlus

14.2.2013   
            
            
               ET
            
            
               Euroopa Liidu Teataja
            
            
               L 43/36
            
         KOMISJONI OTSUS,
   13. veebruar 2013,
   millega lõpetatakse endisest Jugoslaavia Makedoonia vabariigist, Türgist ja Ukrainast pärit rauast (v.a malmist) või terasest (v.a roostevabast terasest) ruudu- või ristkülikukujulise ristlõikega keevistorude, torude ja õõnesprofiilide importi käsitlev dumpinguvastane menetlus
   (2013/80/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „algmäärus”), (1) eriti selle artiklit 9,
   olles konsulteerinud nõuandekomiteega
   ning arvestades järgmist:
   A.   MENETLUS
   
   
               (1)
            
            
               Euroopa Komisjon (edaspidi „komisjon”) sai 16. veebruaril 2012 kaebuse, mis käsitles endisest Jugoslaavia Makedoonia vabariigist, Türgist ja Ukrainast pärit rauast (v.a malmist) või terasest (v.a roostevabast terasest) ruudu- või ristkülikukujulise ristlõikega keevistorude, torude ja õõnesprofiilide („õõnesprofiilide”) väidetavalt kahjustavat dumpinguhinnaga importi.
            
         
               (2)
            
            
               Kaebus esitati liidu tootjate (edaspidi „kaebuse esitajad”) nimel, kelle toodang moodustab rohkem kui 25 % liidu õõnesprofiilide kogutoodangust. Kaebus sisaldas esmapilgul usutavaid tõendeid dumpingu ning dumpinguhinnaga impordist tuleneva olulise kahju kohta ning seda käsitati piisava põhjusena dumpinguvastase menetluse algatamiseks.
            
         
               (3)
            
            
               Olles konsulteerinud nõuandekomiteega, algatas komisjon (2)
                  Euroopa Liidu Teatajas avaldatud teatega dumpinguvastase menetluse asjaomastest riikidest pärit õõnesprofiilide impordi suhtes.
            
         
               (4)
            
            
               Komisjon saatis küsimustikud liidu tootmisharule, asjaomaste riikide eksportivatele tootjatele, importijatele ning endise Jugoslaavia Makedoonia vabariigi, Türgi ja Ukraina ametiasutustele. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamisteates määratud tähtaja jooksul.
            
         
               (5)
            
            
               Ära kuulati kõik huvitatud isikud, kes seda taotlesid ja tõendasid, et nende ärakuulamiseks on konkreetsed põhjused.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (6)
            
            
               23. novembril 2012 komisjonile saadetud kirjas võtsid kaebuse esitajad kaebuse ametlikult tagasi.
            
         
               (7)
            
            
               Algmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (8)
            
            
               Komisjon otsustas käesoleva menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega.
            
         
               (9)
            
            
               Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et menetluse lõpetamine oleks vastuolus liidu huvidega.
            
         
               (10)
            
            
               Seepärast leidis komisjon, et dumpinguvastane menetlus endisest Jugoslaavia Makedoonia vabariigist, Türgist ja Ukrainast pärit õõnesprofiilide impordi suhtes liitu tuleks lõpetada meetmeid kehtestamata,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lõpetatakse dumpinguvastane menetlus endisest Jugoslaavia Makedoonia vabariigist, Türgist ja Ukrainast pärit järgmiste toodete impordi suhtes: rauast (v.a malmist) või terasest (v.a roostevabast terasest) ruudu- või ristkülikukujulise ristlõikega keevistorud, torud ja õõnesprofiilid, mida praegu klassifitseeritakse CN-koodide 7306 61 92 ja 7306 61 99 alla.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 13. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT C 96, 31.3.2012, lk 13.